Kosova në debate rreth ideve për "korrigjimin e kufijve" me Serbinë
Opozita braktisi parlamentin të enjten duke kërkuar që të pengohet presidenti i Kosovës që të bisedoje me Serbinë për kufijtë, ndërsa presidenti ritheksoi kërkesën për korrigjimin e kufijve.
Partitë opozitare në Kosovë, Lidhja Demokratike dhe Lëvizja Vetëvendosje, bojkotuan punimet e parlamentit të Kosovës, duke kërkuar që të diskutohet për rezolutën e propozuar prej tyre për të penguar presidentin Hashim Thaçi, që të bisedojë me Serbinë për "korrigjimin e kufijve". Presidenti Thaçi ritheksoi të enjten idenë e tij për korrigjimin e kufijve si rrugë për të siguruar njohjen e ndërsjellë me Serbinë. Shefi i grupit parlamentar të Lidhjes Demokratike, Avdullah Hoti tha se për shkak të mos thirrjes së seancës së jashtëzakonshme të kërkuar nga opozita, "". Shefi i grupit parlamentar të Lëvizjes Vetëvendosje, Glauk Konjufca, tha se "”. Presidenti i Kosovës, Hashim Thaçi, tha se asnjë marrëveshje me Serbinë nuk do të ketë kuptim dhe ai nuk do ta nënshkruajë, nëse nuk nënkupton njohje të ndërsjellë. Presidenti Thaçi, i cili gjatë ditëve të kaluara ka qëndruar në Shqipëri, Mal të Zi dhe Maqedoni, tha se vendet e rajonit mbështesin bisedimet ndërmjet Kosovës dhe Serbisë dhe do të mbështesin një marrëveshje që siguron paqe e qëndrueshmëri në rajon. "", tha presidenti Thaçi, duke nënvizuar se njohja e ndërsjellë, nënkupton edhe shmangien e vetos ruse në Këshillin e Sigurimit të Kombeve të Bashkuara, që do të thotë njohje globale të Kosovës dhe anëtarësim të saj në organizatat ndërkombëtare. Ai bëri thirrje që ekipi negociues i qeverisë së Kosovës të funksionalizohet, të zgjerohet dhe të jetë gjithëpërfshirës. Opozita ka refuzuar të bëhet pjesë e një grupi të tillë, që sipas saj, do t'i shërbente presidentit dhe ideve të tij për ndryshimin e kufijve. Partitë opozitare, i kanë dërguar një letër shefes së politikës së jashtme të Bashkimit Evropian Federica Mogherini, në të cilën shprehin siç thuhet, pakënaqësinë "". Në letër kërkohet që faza përfundimtare e bisedimeve me Serbinë "". Derisa presidenti i Kosovës, Hashim Thaçi, ngulë këmbë për idene e tij për korrigjimin e kufirit, që nënkupton bashkimin e Luginës së Preshevës, një rajon me shumicë shqiptare në jug të Serbisë me Kosovën, presidenti i Serbisë, Aleksandër Vucic, e ka shpallur politikë të tij vënien e kufijve ndërmjet shqiptarëve dhe serbëve që nënkupton ndarjen tokësore të Kosovës. As njëri dhe as tjetri nuk kanë shpalosur ndonjë hollësi se si mund të dukeshin në terren zgjidhjet e tilla që përveç reagimeve të brendshme në Serbi dhe Kosovë, nxitën ndarje edhe në skenën ndërkombëtare midis atyre që mbështesin një ndryshim, nëse bëhet me pajtimin e palëve dhe atyre që e kundërshtojnë atë, për shkak të pasojave që mund të kishte për rajonin.